b'\n_START_ARTICLE_\nSalisbury\n_START_SECTION_\nZgodovina\n_START_PARAGRAPH_\nPredhodnik dana\xc5\xa1njega mesta, ki obstaja \xc5\xa1ele od leta 1220, je naselje neolitska naselbine na hribu Old Sarum, ki je postala gradi\xc5\xa1\xc4\x8de v \xc5\xbeelezni dobi. Rimljani so klicali to trdnjavo "Sorviodunum" in so utrdbo zasedli. Sasi so kraj imenovali\xc2\xa0\xc2\xbbSearesbyrig\xc2\xab. Normani so zgradili grad ali\xc2\xa0\xc2\xbbSeresberi\xc2\xab. Leta 1086 je zapisano v Domesday Book, da je to tisto, kar imenujemo "Salesberie"._NEWLINE_Prva stolnica je bila zgrajen na hribu, zgradil jo je \xc5\xa1kof Sv. Osmund med letoma 1075 in 1092. Ve\xc4\x8dja stavba je bila zgrajena na istem mestu okoli leta 1120. Vendar pa so slab\xc5\xa1i odnosi med duhov\xc5\xa1\xc4\x8dino in vojsko na Old Sarum pripeljali do odlo\xc4\x8ditve, da se zgradi nova stolnica drugje. V 12. stoletju je Peter Blois opisal staro cerkev kot "ujeto v stene trdnjave, kot skrinja Bo\xc5\xbeja v profani hi\xc5\xa1i Baal"._NEWLINE__NEWLINE_Tako se je leta 1219 Richard Poore, potem \xc5\xa1kof Saruma odlo\xc4\x8dil, da ustanovi novo mesto in stolnico na posestvu v svoji lasti (zmedeno znano kot Veteres Sarisberias - Old Salisbury) v dolini, na bregovih reke Avon. Leta 1220 je bilo mesto New Sarum, zdaj znano kot Salisbury, zasnovano na velikem travniku imenovanem\xc2\xa0\xc2\xbbMyrifield\xc2\xab. _NEWLINE_Mesto, ki ima tloris v obliki mre\xc5\xbee, se je za\xc4\x8delo graditi leta 1220, naslednje leto pa \xc5\xa1e stolnica. Mesto se je hitro razvilo in bilo v 14. stoletju pomembno predvsem v Wiltshireu. Mestno obzidje, ki je obdajalo Close, je bilo zgrajeno v 14. stoletju._NEWLINE_Obzidje je imelo pet vrat; \xc5\xa1tiri so \xc5\xa1e originalna, znana kot High Street Gate, St Ane Gate, Queen\'s Gate in St. Nichola\'s Gate. Peta so nastala v 19. stoletju, da bi omogo\xc4\x8dili dostop do \xc5\xa1ole \xc5\xa1kofa Wordswortha, ki se je nahajala v notranjosti, v bli\xc5\xbeini stolnice. Blizu St. Ane Gate se nahaja soba, v kateri je skladatelj Handel napisal ve\xc4\x8d del, kadar je \xc5\xbeivel tam._NEWLINE_Gradnjo nove stolnice je za\xc4\x8del \xc5\xa1kof Richard Poore v letu 1221. Glavni objekt je bil kon\xc4\x8dan v samo 38 letih in je mojstrovina zgodnje angle\xc5\xa1ke arhitekture. Nekateri kamni, ki sestavljajo stolnico so pri\xc5\xa1li iz starega Saruma, drugi iz Chilmark Quarries, od koder so jih najverjetneje vozili na gradbi\xc5\xa1\xc4\x8de z volovsko vprego. Obstoj \xc5\xa1tevilnih mlinov in \xc5\xbeag ter jezov je verjetno prepre\xc4\x8dilo prevoz z ladjami po reki Nadder. 123 m visok zvonik ki je bil zgrajen kasneje, je najvi\xc5\xa1ji zvonik v Veliki Britaniji._NEWLINE_Stolnica v Salisburyju je zgrajena na makadamski posteljici z nenavadno plitvimi temelji visokimi 46 cm na lesenih butarah. Lokacija naj bi bila izbrana s streljanjem pu\xc5\xa1\xc4\x8dic z Old Sarum, kar je verjetno le legenda, saj je razdalja ve\xc4\x8d kot 3 km. V\xc4\x8dasih se pojavijo trditve, da je pu\xc5\xa1\xc4\x8dica zadela belega jelena, ki je nadaljeval hojo in poginil na mestu, kjer zdaj stoji stolnica. Stolnica vsebuje najbolje ohranjen izvod (od \xc5\xa1tirih ohranjenih izvodov) Magna Carta in veliko mehansko uro, name\xc5\xa1\xc4\x8deno v stolnici leta 1386 - najstarej\xc5\xa1a ohranjena mehanska ura v Veliki Britaniji._NEWLINE_Prvotni polo\xc5\xbeaj mesta na Old Sarum se ne uporablja ve\xc4\x8d. Old Sarum je bil propadel mestni okraj, ukinjen leta 1832, kot v \xc4\x8dasu, ko je en poslanec zastopal tri gospodinjstva._NEWLINE_Za\xc4\x8detki imena Sarum so nejasna. Najverjetneje izhaja iz dejstva da so bili dokumenti napisani latin\xc5\xa1\xc4\x8dini. La\xc5\xbeje je napisati Sar, kot napisati popolno besedo Saresberie. Ena od prvih znanih uporab Sarum je na pe\xc4\x8datu bolni\xc5\xa1nice Saint Nicholas, Salisbury, ki je bil v uporabi leta 1239. \xc5\xa0kof Wyville (1330-1375), je bil prvi \xc5\xa1kof, ki je opisal episcopus Sarum._NEWLINE_Leta 1450 so izbruhnili \xc5\xa1tevilni nemiri isto\xc4\x8dasno, kot je Jack Cade vodil znameniti upor v Londonu. Razlogi za nemire so bili povezani. Nasilje je doseglo vrhunec z umorom \xc5\xa1kofa William Ayscough. \xc5\xa0kof je bil o\xc5\xbeigosan za izdajalca v vladajo\xc4\x8di kliki in odgovoren za neobvladovanje upornikov._NEWLINE_Leta 1483 je izbruhnil obse\xc5\xbeen upor proti Rihardu III. Angle\xc5\xa1kem, ki ga je vodil Henry Stafford, 2. vojvoda Buckinghamski. Upor je propadel in Buckinghama so ubili v Salisburyju, v bli\xc5\xbeini Bull\'s Head Inn._NEWLINE_V \xc4\x8dasu veliki kuge v Londonu, je Karel II. preselil dvor v Close._NEWLINE_V \xc4\x8dasu Velike revolucije, je kralj Jakob II. zbral svoje glavne sile, vsega skupaj okrog 19.000 mo\xc5\xa1kih, nad Salisbury, kamor je pri\xc5\xa1el 19. novembra 1688. Njegovi vojaki niso bili navdu\xc5\xa1eni za boj, veliko \xc4\x8dastnikov je dezertiralo. Njegov vrhovni poveljnik, grof Feversham je svetoval umik 23. novembra. Jakob se je vrnil v London isti dan._NEWLINE_V \xc4\x8dasu poletnih olimpijskih iger 1948, ki so potekale v Londonu, je tek olimpijskega ognja potekal iz stadiona Wembley, kjer so se odvijale igre, preko jadralnega centra Torbay, via Slough, Basingstoke, Salisbury in Exeter.\n_START_SECTION_\nGeografija\n_START_PARAGRAPH_\nSalisbury se nahaja v dolini. Geologija obmo\xc4\x8dja, tako kot velik del ju\xc5\xbenega Wiltshira in Hampshira, je v veliki meri kreda. Rek, ki te\xc4\x8dejo skozi mesto so bile preusmerjene in skupaj s krajino uporabljene za namakanje javnih vrtov. V poletnih mesecih so zlasti priljubljeni vrtovi kraljice Elizabete, saj je voda plitva in po\xc4\x8dasi teko\xc4\x8da, zato dovolj varna. Blizu teh vrtov so vodni travniki, kjer se voda pod nadzorom preliva v primeru visokih vod. Zaradi ni\xc5\xbeje le\xc5\xbee\xc4\x8dih zemlji\xc5\xa1\xc4\x8d, so reke nagnjene k poplavljanju, \xc5\xa1e posebej v zimskih mesecih. Zato so poti in pe\xc5\xa1poti, ki povezuje Harnham s preostalim delom mesta, na trenutke neprehodne._NEWLINE_Vzrok za skrb za ljudi iz Salisbury je pomanjkanje ustreznih cest. Ni avtocest, ki bi ga povezale s pristani\xc5\xa1\xc4\x8dem Southampton in Bristol, tako da ves promet poteka skozi mesto._NEWLINE_Obstaja javno letali\xc5\xa1\xc4\x8de v Old Sarumu in Thruxtonu blizu Andoverja._NEWLINE_Salisbury ima oceansko podnebje (K\xc3\xb6ppnova podnebna klasifikacija CFB), podobno kot skoraj vse Zdru\xc5\xbeeno kraljestvo. Najbli\xc5\xbeja Meteorolo\xc5\xa1ka vremenska postaja je Boscombe Down, pribli\xc5\xbeno 6 km severno od sredi\xc5\xa1\xc4\x8da mesta. Salisbury je med najbolj son\xc4\x8dnimi kraji v celinskih obmo\xc4\x8djih v Veliki Britaniji, v povpre\xc4\x8dju ima ve\xc4\x8d kot 1650 son\xc4\x8dnih ur.\n_START_SECTION_\nDemografija\n_START_PARAGRAPH_\nUpravno obmo\xc4\x8dje Salisbury, ki izklju\xc4\x8duje nekatera predmestja kot so Laverstock, Ford, Britford, Harnham in Odstock, ima 40.302 prebivalcev ob popisu 2011. Celotno urbano obmo\xc4\x8dje pa 62.216 prebivalcev. Pri tem je 95,73% belcev (91,00% Britanski), 2,48% Azijcev (0,74% Indijcev, 0,41% Banglade\xc5\xa1, 0,40% Kitajcev), 0,45% \xc4\x8drncev in 1,15% me\xc5\xa1ane rase.\n_START_SECTION_\nGospodarstvo\n_START_PARAGRAPH_\nSalisbury ima tr\xc5\xbeni dan ob torkih in sobotah in redno poteka od leta 1227. V 15. stoletju je imel Market Place tri oddelke. Poultry Cross za perutnino,sir in mleko so prodajali v trikotniku med HSBC banko in knji\xc5\xbenico. Tam je bil tudi tretji oddelek za volno in prejo. Danes obstaja \xc5\xa1e Barnwell ali Barnards kjer se prodaja govedo in druge \xc5\xbeive \xc5\xbeivali. Le perutninski trg je delno ohranjen od leta 1852._NEWLINE_Leta 1226 je kralj Henrik III. izdal \xc5\xa1kofu Salisburyja listino, s katero je odobril 8 dnevno praznovanje ob prazniku Marijinega vnebovzetja (15. avgust). Skozi stoletja se je datum za sejem spreminjal, zdaj poteka na Market Place tri dni po tretjem ponedeljku v oktobru. \xc5\xa0e vedno pa obstaja starodavni zakon, ki dolo\xc4\x8da, da sejmi lahko potekajo v bli\xc5\xbeini katedrale._NEWLINE_Od 1833 do njene ukinitve v sredini 1980-ih, je bila Salisbury Gas Light & Coke Company, ki je skrbela za plin v mestu, eden glavnih delodajalcev. Dru\xc5\xbeba je bila ustanovljena leta 1832, njen prvi predsednik je bil 3. grof Radnorski._NEWLINE_Stonehenge, ki je na Unescovem seznamu svetovne dedi\xc5\xa1\xc4\x8dine, le\xc5\xbei okoli 13 km severozahodno od Salisburyja in veliko pripomore k lokalnemu gospodarstvu. Tudi staro mesto Old Sarum in prvotna stolnica pritegnejo \xc5\xa1tevilne obiskovalce.'